कंपनी का दावा- ऑफ रोडिंग SUV की टॉप स्पीड 210 KMPH, कीमत 2.55 करोड़ रुपए से शुरू
Mercedes-Benz G-Class Launch Price Update; Features, Mileage And More On Dainik Bhaskar.  मर्सिडीज-बेंज ने इंडियन मार्केट में अपडेटेड G-क्लास लाइन-अप को लॉन्च किया है, जिन्हें G 400d एडवेंचर और G 400d AMG लाइन नाम से पेश किया गया है।
मर्सिडीज-बेंज ने इंडियन मार्केट में अपडेटेड G-क्लास लाइन-अप को लॉन्च किया है, जिन्हें G 400d एडवेंचर और G 400d AMG लाइन नाम से पेश किया गया है। जर्मन कार निर्माता ने नए वैरिएंट को G 350d वैरिएंट से रिप्लेस किया है।
कंपनी G-क्लास के दोनों नए G 400d वैरिएंट की कीमत 2.55 करोड़ रुपए (एक्स-शोरूम) है, जो कि मौजूदा G 350d से 83 लाख रुपए ज्यादा अधिक है। कस्टमर SUV को 1.5 लाख रुपए देकर बुक कर सकते हैं। बुकिंग के मामले में मौजूदा मर्सिडीज-बेंज ऑनर को प्रायोरिटी दी जाएगी। कंपनी साल की आखिरी क्वार्टर में कार की डिलीवरी शुरू कर देगी।
इस ऑफ रोडिंग SUV को कंपनी ने अपने ट्रेडिशनल लैडर-फ्रेम पर बनाया है और इसके ऑफ-रोड ड्राइविंग सेटअप के साथ एक स्पेशल G-मोड दिया है। कार 241mm ग्राउंड क्लीयरेंस और 700MM तक की वाटर वैडिंग कैपेसिटी के साथ आती है।
ईको फ्रेंडली मैटेरियल बनी है कार
कंपनी ने G 400d में हाई-क्वालिटी रिसाइकिल प्लास्टिक से बने कंपोनेंट यूज किए हैं। इसके अलावा केबिन में भी ईको-फ्रेंडली मैटेरियल का इस्तेमाल किया गया है, जिनमें लेटेक्स इमुल्सन के साथ कोकोनट फाइबर शामिल है। केबिन डोर पैनल के स्ट्रक्चर में बैकरेस्ट कुशनिंग और वुड फाइबर का उपयोग किया गया है।
G-क्लास लाइन-अप : परफॉर्मेंस 
G 400d में 3 लीटर का OM656 इनलाइन 6-सिलेंडर डीजल इंजन दिया गया है जो 330HP की पावर और 700NM का टॉर्क जनरेट करता है। इस इंजन को 9-स्पीड ऑटोमैटिक गियरबॉक्स के साथ ट्यून किया गया है। G-क्लास को 0-100 किलोमीटर प्रति घंटा (KMPH) की रफ्तार पकड़ने में सिर्फ 6.4 सेकेंड का समय लगता है और कार की टॉप स्पीड 210KM है।
G 400d एडवेंचर एडिशन के फीचर्स
G 400d एडवेंचर एडिशन को मर्सिडीज ने खासतौर पर भारत के लिए तैयार किया है। इसमें कई एडवेंचर स्पेसिफिक एलिमेंट्स जैसे रूफ रैक, रियर में रिमूवेबल लेडर, 5-स्पॉक 18-इंच अलॉय व्हील और टेलगट माउंट फुल साइज स्पेयर व्हील दिए गए हैं।
G 400d एडवेंचर एडिशन में 25 कलर ऑप्शन मिलते हैं, जिनमें 4 नए एक्सक्लूसिव कलर - सेंड नॉन-मैटलिक, विंटेज ब्लू नॉन-मैटेलिक, टरवरटाइन बैज मैटेलिक और साउथ सियाज ब्लू मैटेलिक शामिल है।
G 400d AMG लाइन के फीचर्स
G 400d AMG लाइन G-क्लास का स्पोर्टी वर्जन है। इसमें नप्पा लेदर अपहोल्स्ट्री, स्पोर्टी मल्टीफंक्शन स्टीयरिंग व्हील, 20-इंच अलॉय व्हील और स्टेनलेस स्टील स्पेयर व्हील कवर शामिल हैं।
अन्य फीचर की बात करें तो इसमें मल्टीबीम LED हेडलैंप्स, बर्मस्टर सराउंड साउंड सिस्टम, 64 कलर एम्बिएंट लाइटिंग और स्लाइडिंग सनरूफ जैसे फीचर भी दिए गए हैं।
